
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
        415300 - Marghita,  jud. Bihor,                                                                  telefon : +40259362001

        Calea Republicii,  nr.1,                                                                                             +40359409977

        Cod fiscal 4348947                                                                                           fax: +40359409982

e-mail:primaria@marghita.ro
Compartiment  administrarea patrimoniu,transport public local, relatii cu Asociațiile de Proprietari
Nr. 7506 din 25.07.2022
RAPORT DE SPECIALITATE
privind actualizarea Regulamentului pentru gestionarea câinilor fără stăpân de pe raza teritorială a UAT Municipiul Marghita

Prin Hotărârea Consiliului Local al Municipiului Marghita nr.108/27.09.2018 a fost aprobat Regulamentul pentru gestionarea câinilor fără stăpân de pe raza teritorială a UAT Marghita și a caietului de sarcini privind contractarea serviciilor de prindere, transport și gestionare a câinilor fără stăpân de pe raza teritorială a municipiului Marghita și satele aparținătoare. Ulterior, prin Hotărârea Consiliului Local al Municipiului Marghita nr.69/23.04.2021 privind asocierea dintre Județul Bihor – Consiliul Județean Bihor, U.A.T. Municipiul Salonta, U.A.T. Municipiul Marghita, U.A.T. Municipiul Beiuș, U.A.T. Oraș Aleșd și Societatea Administrația Domeniului Public Oradea S.A. a fost aprobată asocierea dintre aceste entități în scopul prestării unor servicii publice locale, în baza căreia a fost încheiat Contractul de asociere înregistrat la instituția noastră sub nr.5795/31.05.2021. Prin acest contract de asociere Consiliul Județean Bihor a asigurat finanțarea UAT Marghita pentru realizarea obiectivului de investiții "Adăpost public pentru câinii fără stăpân", iar Consiliul Local al Municipiului Marghita a avut obligația de a identifica și pune la dispoziție suprafața de teren necesară realizării obiectivului de investiții. 
Modificările aduse prin HG nr.20/2021 pentru modificarea si completarea Normelor metodologice de aplicare a Ordonantei de urgenta a Guvernului nr. 155/2001 privind aprobarea programului de gestionare a cainilor fara stapan, aprobate prin Hotararea Guvernului nr.1059/2013 dau posibilitatea serviciilor specializate pentru gestionarea câinilor fără stăpân să încheie protocoale de colaborare, atât cu unitățile administrativ-teritoriale cu care se învecinează, cât și cu orice altă unitate administrativ teritorială din județ. De aici derivă și necesitatea de a introduce tarife pentru serviciile aferente câinilor fără stăpân revendicați și capturați din unitățile administrativ teritoriale din județul Bihor.

Luând act de Referatul de aprobare al Primarului Municipiului Marghita nr. 7505 din 25.07.2022 în calitate de inițiator al proiectului de hotărâre se propune actualizarea Regulamentului pentru gestionarea câinilor fără stăpân de pe raza teritorială a UAT Municipiul Marghita.
Astfel, în baza prevederilor:
· OUG  nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
· HG nr. 20/2021 pentru modificarea și completarea Normelor metodologice de aplicare a OUG nr.155/2001 privind aprobarea programului de gestionare a câinilor fără stăpân, aprobate prin HG nr. 1059/2013, cu modificările și completările ulterioare;
· Legea 227/2002 pentru aprobarea OUG nr.155/2001 privind aprobarea programului de gestionare a câinilor fără stăpân, cu modificările și completările ulterioare;
· Legea 205/2004 privind protectia animalelor, republicata, cu modificările și completările ulterioare;
· -Ordinul nr. 31/523 din 31.03.2008 pentru aprobarea Normelor metodologice de aplicare a Legii nr. 205/2004 privind protecţia animalelor;

· -Ordinul nr.1 din 7 ianuarie 2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională Sanitară Veterinară şi pentru Siguranţa Alimentelor;
· Regulamentul (CE) nr. 1/2005 al Consiliului din 22 decembrie 2004 privind protectia animalelor in timpul transportului;
· art. 129 alin.(1) și  (2) lit.”d”,  alin.(7) lit.”n”, art. 139 alin(1) și art. 196 alin(1) lit. ”a” din OUG nr. 57/2019, privind Codul administrativ, cu modificările și completările ulterioare,

PROPUNEM:

actualizarea Regulamentului pentru gestionarea câinilor fără stăpân de pe raza teritorială a UAT Municipiul Marghita, conform Anexei, care face parte integrantă din prezentul raport de specialitate.
Întocmit,

                                                                   Inspector superior,

                                                             Marius –Cristian MOLNAR

